16 September – Koringberg
Ons gaan vanoggend weer voort met die wet, die riglyne van God vir ’n gelukkige lewe. Waar ons verlede maand afgesluit het met die eerste tafel (die liefde tot God), begin ons vanoggend met die tweede tafel (die liefde tot die naaste).
Ons moet nie daarby verby kyk dat die vyfde gebod die eerste van die gebooie is oor ons liefde tot ons naaste nie: dit is die fondasie waarop gehoorsaamheid aan al die gebooie wat volg rus. Die gesin is die fondasie van enige samelewing, die kerk in die kleine. Hoe sien ons nog die rol van ouers en van kinders in ons samelewing? Is die norme en waardes wat gesinne saambind nog dieselfde as wat God vir ons voorhou in Sy Woord? Daar is geen twyfel dat die Bybelse lering oor die gesin vandag vanaf alle kante af aangeval word nie.
Die interessanter vraag natuurlik is hoekom die gesin soos ons dit ken – ’n instelling wat duisende generasies al bestaan – skielik in hierdie eeu tot ’n (amperse) einde kom. Is dit bloot veranderende norme en waardes? En, indien wel, hoekom het hierdie norme en waardes skielik verander?
Meer hieroor vanoggend soos die Gees weereens die Skrif bo sy historisiteit heen optel en Christus aan ons openbaar.
16 September: ACVV Senior burgers
Dankie vir reën wat geval het; vir ’n suksesvolle basaar, grondhervorming gesprekke, oestyd; Bregda Mostert; Mirrie Albertyn.
18 September: Willem Pretorius
20 September: Hester Truter
20 September: Klaus Warnich
21 September: Tronell Brand
Kleuterkerk: Gaan uit en na die kindermoment
Antwoord: Ek moet my vader en moeder en almal wat oor my gestel is, alle eer, liefde en trou bewys. Aan hulle goeie leer en tug moet ek my met die verskuldigde gehoorsaamheid onderwerp (a). Ook moet ek met hulle gebreke geduld hê (b), omdat God ons deur hulle wil regeer (c). (a) Ef 6:1, 2, 5; Kol 3:18, 20, 22; Ef 5:22; Spr 1:8; 4:1; 15:20; 20:20; Eks 21:17; Rom 13:1. (b) Spr 23:22; Gen 9:24;1 Pet 2:18. (c) Ef 6:4, 9; Kol 3:20; Rom 13:2, 3; Matt 22:21: